LORNE MICHAELS UVÁDZA
DVA ROKY A PÄŤ MESIACOV PRED SCHMIGADOONOM
Dostal to Peyton.
Peyton?
Ach, tomu neverím.
Čo s ním všetci majú?
Stretni sa s dekankou. Nech ti dá odpovede.
- Naozaj, dohodneme ti stretnutie. - Načo? Čo povie?
Som v pohode. Chirurgom som sa nestal kvôli štipendiám.
Chcel som pomáhať, ale nehovoriť s ľuďmi.
Len sa jej spýtaj, čo sa stalo. Aby si vedel, že si pre to spravil všetko.
- Peyton, fakt? - Prestaň, prosím.
Dobre.
Je mi to ľúto, miláčik.
Je to sovský svet.
Prepáč, povedala si „sovský“ svet?
Nuž, to štipendium bolo pre teba ako stvorené
- a oni ho dali... - Počkaj, počkaj.
Sovský?
Ach, Mel.
Dostala si ma do ťažkej pozície,
lebo potrebujem, aby si naďalej hovorila „sovský“,
ale je mojou povinnosťou ti povedať, že správny výraz je „psovský“.
To si nemyslím. Je to sovský.
No ty si odhodlaná.
Psovský nedáva zmysel. Psy sú milé a dobré.
Tak čo potom znamená „sovský“?
Akože je život drsný.
Ako strom, v ktorom žije sova.
Drsný ako soví strom.
Dobre, mám na teba otázku.
Kto ťa učil jazyk?
- Och, fajn, zlato. - Nie, prepáč.
No tak, ľúbim ťa. Mýliť sa je ľudské.
Ja sa nemýlim.
Len som ťa chcela rozveseliť.
To si spravila.
Prepáč mi ten dnešok.
O sovskom živote si mala pravdu.
Dáva to zmysel.
Ďakujem, zlatko.
A mne je ľúto tvojho štipendia.
Vďaka.
A ty, ty si milý a dobrý, však?
Áno, si najlepší.
Ale so sovou by si nemenil, však nie?
Nie, soví život je nanič.
Pozri, súhlasí so mnou.
Melissa, bože, vy sa vyzliekate.
Nie... ale nie, len topánky. Je neskoro.
Ste ako závan čerstvého vetra.
Ako vám také veci zídu na um? Ste taká divožienka.
To som.
Nuž, dobre teda.
Vraciame sa k prírode.
Budeme zamilované opičky?
Páni, keď ste zamilovaný, ste iný.
Ale viete čo? Páči sa mi to. Nechcem vás kontrolovať.
Povieme si top tri dnešného dňa?
Čím myslím tri najhoršie chvíle dňa.
Obrátili ste celý môj svet dolu hlavou.
Jorge, to nemusíte.
Je to len blbosť, ktorú sme robievali s bývalým.
Nespomínajme to.
Ale teda, pre mňa je číslo jeden, keď sa na mňa Helen Prittová zaškľabila,
lebo som povedala slovo „zápcha“.
Och, aké barbarské! „Zápcha.“
Čo to bolo pre vás?
Nuž, moje...
Bol som to ja. Bol som strašný doktor.
Ach, to nie. Teda...
Možno by ste mohli predpisovať menej rádia, ale...
Celý deň som bol roztržitý, lebo som myslel na vás, drahá.
Ako ste ma vyviedli na svetlo.
Je to zvláštne, ale presne tak sa cítim aj ja.
Už dávno som nebola taká šťastná.
Odrazu sa prudko rútim žitím
Možno preto Že to nové je
Odrazu sú city Ktoré cítim
Plné strachu, plné nádeje
Neviem, či čas zastal A či snívam
Ani neviem Kam svet pobeží
Ale viem, že odrazu ťa ľúbim
A zrazu iba na tom
Záleží
Och, prepáčte mi.
Ach, to je iste moja chyba.
Ach, pozrime sa. Pani grófka sa vrátila zavčasu.
Aké úchvatné!
Melissa, toto je grófka Gabriele Von Blerkom.
- Vynašla nehrdzavejúcu oceľ. - Ale Jorge, prestaň.
Hrala som sa s procesmi aluminotermickej redukcie a zadarilo sa.
Ach, božínku. Presne ako v Za zvukov hudby.
Počkajte, práve ste sa vrátili z mesta
a máte si ho vziať, však?
My sa poznáme? Určite by som na také krásne stvorenie nezabudla.
Je z vás nádherný pár.
Ale, Blerky. Blerky, ty blázonko.
Nie, to nie. Myslela si si, že sme spolu tancovali?
Nie, len som ju točil, aby z nej vypadlo to, čím sa dusila...
Som Melissa, nová sestrička.
Ale ty si ešte novučkejšia, Blerky,
a ako sa ligoceš!
Jorge, som vyprahnutá. Splaš nejaké šampanské.
Ale samozrejme.
Je do vás zamilovaný.
Ktorý muž by nebol.
Ach, to nie. Prestaňte. Teda... no.
Vy ste bohyňa.
Múdra a nádherná.
V porovnaní s vami som... nuž, bosá kalamita.
Joj! Zábavné.
Poďte, nájdeme vám topánky, dobre?
Pravdou je, že ja a Jorge sme zamilovaní, aj keď je to zvláštne.
A asi sa vás to dotkne,
ale mám pocit, nazvime to víziou,
že vy blahosklonne odstúpite.
Netuším, ako to viem. Možno je to šiesty zmysel.
Ach, mohli by sme to nazvať všelijak.
Aké máte spotené malé ručičky.
My dve sa musíme lepšie zoznámiť.
Ach, už viem. Zajazdíme si. Zajtra?
To by bolo skvelé, Blerky.
Ach. Ste taká familiárna.
Vianočka!
- Áno. - A šalát!
Limča?
Moja sestra vás má asi rada. Ešte nikdy sa takto veľmi neusmievala.
V meste o nej všetci hovoria, že je kyslá ako citrón.
Carson.
Nezájdeš k tomu stromu popočítať mravce?
Jasné.
Nuž, čokoľvek si ľudia v meste myslia, ja si o nich myslím horšie.
Úsmev sa preceňuje.
Je ich 26!
Počítaj ďalej, kamoš!
Tak ako dlho budete v Schmigadoone?
Viete, už som predtým mala problémy s riadením údržbárskej sezóny.
Nuž, úprimne? Neviem.
Naozaj sa musím vrátiť do New Yorku.
Ach, to nemôžete. Teda, nie je to tam bezpečné.
Je to tam plné hazardu a zločinu a úbohých ľudí, ktorí sa chceli presláviť
a domov sa vrátiť nemôžu kvôli zranenej pýche.
Ale to ja mám na New Yorku rád.
Je tam toľko ľudí z rôznych miest a životných etáp.
Možno je to len kvôli tomu, že ich je toľko veľa...
Ale v New Yorku má každý šancu sa znovu objaviť.
Moja sestra pobozkala doktora Skinnera! Moja sestra!
Carson, vieš, že špehovať sa nepatrí.
Doma ti dám prepisovať vety.
Vety? Fajn, nikdy ti nepoviem, koľko je tu mravcov.
Myslí si, že všetci by mali vedieť všetko o všetkom.
A čo? Možno z neho vyrastie reportér.
Už vidím tú titulku.
„Emma pobozkala doktora: Školský škandál“
To je v poriadku. On o tom, že šušle, vie.
Aj ja som šušlala. Netvárime sa, že to neexistuje.
Viete čo? Ide vám to s ním naozaj dobre.
Musí to byť ťažké, byť zároveň sestra aj matka.
Do toho vás nič.
Čože? Prepáčte. Mal to byť kompliment.
Tak to vám ďakujem.
Božínku, vyzerá to na dážď.
- Je slnečno. - Nuž, tak to býva, nie?
Slnko. Dážď. Slnko. Dážď.
Ach, bolo pekné vás vidieť, Josh,
ale ja a Carson už naozaj musíme ísť.
Počkajte. Emma, čo sa deje?
Carson, je čas ísť.
- Ale doktor Sk... - Musíme ísť.
Čo...
Emma.
- Dobrý deň, pani Laytonová. - Naozaj?
Pardon?
Ach, pane, ja vás počujem. Áno.
A inokedy by som s vami súhlasila, že mám dobrý deň.
Ale dnes nie. Nie, keď je naše mestečko v takom stave.
Trápenie, milý pane
Do Schmigadoonu prišlo trápenie
Ha! Tam dole, vidíte to, čo ja? Škrupiny vprostred cesty
Ako pijani na dne stoky
Z krásneho rínku Je zrazu hriešna herňa
Mesto šľapiek A podnapitých gangstrov
Obchytkávať sa Všetkým na očiach
Toto sa z nás stalo?
To zanecháme Našim drahým deťom?
Hovorím vám, je tu zmena
Odkedy sa prihnali Tí prišelci
AHOJ, PRIŠELCI!
Módne metódy Novomestské plány
Promiskuita a mravná skaza
Votrelci sa vtierajú
Ich duše Sa peklom černajú
Najprv si prídu Neoddaní
Naplnení túžbou Spať v jednom brlohu
Potom prišli košíky A ďalší zmätok
Starosta je zrazu Zvrátene zvrhlý
A pes je zakopaný V týchto dvoch
Stavajú sa bohu Na odpor
A z toho vzíde len Trápenie a spor
Ja proti outsiderom nič nemám
Ale len keď Veria našim dogmám
A zásadám a pravidlám A zvykom
Ako vrana k vrane Ako hrachu struk
A nie títo ničomníci Šmiky-buchy, šup-rup
Simsalabim a čáry-máry Šumafuk
Prihrievajú polievočku A nám berú od úst
Ako myši do komory Do vecí sa hrabú
A majú vplyv Je to pravda
Vplyv na vaše deti
Ucholaky spoza uší Kaleráby do hlavy
O chvíľu mi uveríte Aké budú nespratné
Ako mačky na záhrade Ako myši vo dvorci
Odvrávať a hubovať Budete sa čudovať!
A na platni tanečná hudba
To je iba začiatok, vážení
O chvíľu už ani, už ani
Už ani nespoznáte Svoj vlastný dom
Neónové tabule A zadymené bary
Zelené súkno na každom stole
Ľahké ženy Ktoré žijú v hriechu
Drsní muži, čo kľajú ako pohan
Diabol a syn Tancujú ti s dcérou
Naskutku z kolísky Ukradnú ti syna
Dobytok sa bude túlať
Deti sa vám budú túliť K samému diablovi
Všetko kvôli nim Gimbleová a Skinner
HNOJ! VOTRELCI!
Strážte si mužov Ženy si strážte
Tento spor z mesta Ihneď vykážte
- Ó, je tu spor - Je tu spor
- Trápenie je tu - Trápenie
- A dokonca aj miešanie rasy - Ah, kto nás spasí
- Spasí nás pán - Ó, pane
- Od nočných môr - Týchto môr
V Schmigadoone je Trápenie a spor
Spor, spor, spor, spor
Spor, spor, spor
Nepočujem vás!
Spor, spor, spor
Toto mesto milujem.
Všetci viete, že Schmigadoon založil môj pra-pra-pradedko,
keď našiel túto krásnu zem a povedal:
„Tu nás nenájdu.“
Ale spôsobuje mi to bolesť, ach,
keď vidím, ako sa naše mesto rozpadá pred našimi očami.
Snažila som sa varovať starostu, ale bol mysľou inde.
V bordeli!
Jeho úbohá žena sa s hanbou zamkla v dome.
Tentokrát zámerne.
Florence, je mi to ľúto!
Nové vedenie. To Schmigadoon potrebuje.
Ale kto?
Kto má morálne prostriedky a tradičné vedomosti,
kto má to pravé, osvedčené oné, ktoré treba proti týmto outsiderom?
- Mildred Laytonová za starostku! - Nemohla by som.
- Za starostku! - Nemala by som.
- Mildred Laytonová za starostku! - Laytonová za starostku!
Dobre, urobím to.
- Nový kandidát - Voľte ju
- Pani Laytonová - Voľte ju
Už nebude nám vládnuť Ruka satanova
Voľte ju
- Zachráni nás - Voľte ju
- Od nočných môr - Týchto môr
Lebo v Schmigadoone Je trápenie a spor
Trápenie a spor
Hrôza, des a mor
V Schmigadoone
Trápenie a spor
LAYTONOVÁ ZA STAROSTKU
Prepáč, Pete!
Päťstokrát napíšeš „Nesmiem špehovať“.
Nevstaneš odtiaľto, pokiaľ nebudeš hotový. Rozumieš?
To je hnusné.
Požičiaš mi tú ceruzku, chlape?
Čo myslíš, čo sa to na tom pikniku stalo?
Prečo sa tvoja sestra tak nahnevala?
To je záhada.
Tak, teraz budeš písať rýchlejšie.
No ukáž.
Podvádzame!
Nie, neučím ťa podvádzať.
Toto je fér, je to pravidlo z filmu Air Bud.
Ach, panejáne. Máte tu filmy, však?
Pohyblivé obrázky?
Ach, áno, pane. Jeden som videl v divadle.
Bol v ňom muž na bicykli. Ako keby tam naozaj bol!
Super. Takže, Air Bud je o psovi,
ktorý hrá za školské basketbalové družstvo,
lebo v pravidlách nie je nič o tom, že psy nemôžu hrať.
Takže nepodvádzame, iba využívame medzeru v pravidlách.
Páni, díky!
Carson, ja len...
Nechcem, aby si si myslel,
že nemáš tvrdo pracovať.
Alebo že Air Bud je dobrý film. Na Muža na bicykli to nemá.
Potom z roztavenej ocele odoberiete uhlík,
až kým nedosiahne zloženie, ktoré dokáže udržať štruktúru.
Ja som raz vo svojom oceľovom odpadkovom koši varila polievku.
Dlhý príbeh, ale zachránilo to vďakyvzdanie, takže vďaka.
Len chcem dodať,
že viem, že je bláznivé, aby si Jorge vybral mňa a nie vás.
Vy by ste mohli mať kohokoľvek.
Hitchcock by sa vzdal jedla, aby vás mohol umučiť.
Láska je zvláštna.
Ach, stáva sa to častejšie, ako si myslíte.
Mocní muži nevedia odolať služobníctvu.
Nuž, vďaka, že ma chápete.
Cítim sa oveľa lepšie.
Vlastne to je môj životný príbeh.
Počkať. Dali vám pesničku?
To je zaujímavé. Veď ste vedľajšia po...
Počkať, môj ruksak, prečo...
Môj milý Bjorn mal obyčaj Nechal si ráno nosiť čaj
Vysvitlo, že Bjorn chvíľkami Obľuboval sex so slúžkami
A zmaril mi plán
Som krásna ako ruža
A predsa nikdy svojho muža nezískam
Naozaj chcete zároveň spievať a šoférovať?
Neskôr tu bol Tex, predával akcie S chyžnou mával časté interakcie
Spriahli sexy puč a Texy bol fuč Ušli neviem kam
Som ostrá ako ruža
A predsa nikdy svojho muža nezískam
Keď jazdila som s Fordom Myslela som, že ma vezme do raja
Prišla nová šoférka A hneď vznikla aférka
Previezli ma obaja
Ako to, že stále ideme?
Šťastena je lakomá
Aj môj doktor sestru má
Sestru tak nádhernú Tvrdú a súmernú
Ako drahokam
Skončila si, drahá
To ti kľudne odprisahám
Tentokrát Ó, nie, tentokrát
Tentokrát ti svojho muža
Svojho muža nevydám
Čo to robíte?
Vypadnite.
To je nehrdzavejúca oceľ?
Nemažte mi med okolo úst. Chcem Jorgeho. Milujem ho.
Už mám po krk ustupovania, aj keď je to zdvorilé.
A teraz vypadnite z môjho auta!
A ani sa neskúšajte vrátiť!
To nemôžete! Ja nie som tá zlá.
Prišli ste sem počas mojich zásnub a zničili ste mi budúcnosť.
Vy ste tá zlá.
Nuž, vo filme to nie je výslovne povedané, ale podľa mňa ste nacistka.
Samozrejme, že som nacistka.
Vrátite mi aspoň môj...
Poviete mi, čo sa deje?
Deje sa to, že som vám klamala.
Všetkým. Ale hlavne Carsonovi.
Nie som jeho sestra.
Som jeho matka.
Ach, Emma.
Pozrite, neplánovala som to.
Bola som mladá a rodičia ma vyhodili.
Dostala som sa do pôrodnice pre vrtkavé dievčatá,
aj keď sme také vôbec neboli.
A tak, keď sa Carson narodil,
všetkým som povedala, že je môj brat. Aj jemu.
Nemohla som dovoliť Mildred Laytonovej a jej tetkám
rozprávať o ňom tak, ako by rozprávali, keby poznali pravdu.
Ale teraz to už viete.
Pochopím, ak to medzi nami znamená koniec, Josh.
To, čo k vám cítim, to nemení, Emma. Vôbec.
Carson.
Povedala som ti, že máš sedieť, dokým nedopíšeš.
- Určite si ešte... - Klamala si mi! Klamárka!
Nie, Carson.
Stratil si moje srdce.
Dala som ti srdce a ty si ho stratil.
Si si istá, že som ti ho nevrátil? Pozri sa do batohu, lebo ja...
Tak prečo mám ja tvoje srdce?
Možno som tá zlá.
Ach, nie, snový balet?
Nie, snový balet tu nebude. Dobre?
Sú otravné a hlúpe. Všetko spomaľujú.
Nikto ich nemá rád. Nikto.
Ja... len na toto nemám čas. Musím sa vrátiť do Schmi...
Teda, nie. Nemusím sa vrátiť.
Nič tam na mňa nečaká.
Nemám žiadny dôvod niekde byť,
tak nebudem nikde.
Carson! Carson!
Ale, ale, ale.
Celý život chodím týmito lesmi.
Ale prvýkrát som natrafil na 170-centimetrového hada.
Mám 180. A moje BMI je 19...
To je za krádež mojej milej.
Už so mnou nie je, je s doktorom Lopezom.
Neónové tabule A zadymené bary
Zelené súkno na každom stole
Ľahké ženy Ktoré žijú v hriechu
Drsní muži, čo kľajú ako pohan
Diabol a syn Tancujú ti s dcérou
Naskutku z kolísky Ukradnú ti syna
Dobytok sa bude túlať
Deti sa vám budú túliť K samému diablovi
Všetko kvôli nim Gimbleová a Skinner
Strážte si mužov Ženy si strážte
A tento spor z mesta Hneď vykážte
- Ó, je tu spor - Je tu spor
- Trápenie je tu - Trápenie
- A dokonca aj miešanie rasy - Ah, kto nás spasí
- Spasí nás pán - Ó, pane
- Od nočných môr - Týchto môr
V Schmigadoone je Trápenie a spor
- Nový kandidát - Voľte ju
- Pani Laytonová - Voľte ju
Už nebude nám vládnuť Ruka satanova
Voľte ju
- Zachráni nás - Voľte ju
- Od nočných môr - Týchto môr
Lebo v Schmigadoone Je trápenie a spor
Trápenie a spor
Hrôza, des a mor
V Schmigadoone
Trápenie a spor
Preklad titulkov: Martina Mydliar